Khansele e fedisa letlhoko la  metsi
Khansele potlana ya Bobirwae arabile selelo sa letlhoko la metsi sa baagiba Bobonongsegolo jang kwa dikgaolwaneng tsa Rasetimela le Phase 1, tse di nang le dingwaga di ntse di tlhaelelwa ke metsi. Khansele e goketse didiba di le pedi go thusa tse pedi tse di ntseng di sa kgonego nosamotse waBobonong otlhe. Modulasetilo wa khansele potlana ya Bobirwa, Rre Ishmael Legwaila, o tlhalositse fa khansele e goketse sediba se le sengwe kwa tankeng e e tlaa sielang baagi ba Rasetimela le Phase 1 gammogo le sekole se segolwane sa Matshekge. Rre Legwaila a re tanka e, e setse epompetswemetsi e bile e sa ntse e etswe tlhoko gore a ga e dutle, pele ga metsi a yone a ka sielwa setshaba. Modulasetilo a re sediba se sengwe se tlaa nosa motse wa Molalatau,o le one o ntseng o tlhaelelwa ke metsi fela thata. Rre Legwaila a re tiro ya sediba se se tlaa nosang motse wa Molalatau, ga e ise e fele. O tlhalositse fa letlhoko la metsi le tlaa ya bokhutlong kwa motseng wa Bobonong mo sebakeng sa kgwedi, fa tanka e e pompetsweng metsi e simolola go diriswa fa go ka supagala gore ga e dutle. Le fa go ntse jalo, Rre Legwaila o tlhalositse fa kago ya ditsela tsa motse wa Bobonong e e tlaa lopang P222 million e tsweletse sentle e bile e tla tsaya dingwaga tse tharo go wediwa. Rre Legwaila a re kompone a ZacConstruction e neetswetiro ya go aga ditsela tse. Modulasetilo wa khansele o tlhalositse fa kompone e setse e simolotse go baakanyetsa fa tsela e tsileng go fetateng e bile batho le dikompone tse di amilweng ke kago ya ditsela tse, ba setse ba duetswe ditshenyegelo. BOKHUTLO